open-index/open-wikipedia-markdown huggingface dataset:
General Hospital

***General Hospital*** je američka dnevna televizijska sapunica koja se emitira na programu mreže ABC od 1963. do danas. Trenutno predstavlja drugu najdugovječniju sapunicu, odnosno drugu najdugovječniju igranu televizijsku seriju koja se kontinuirano emitira do današnjih dana.

Serija, koju je osmislio bračni par Frank i Doris Hursley, ima radnju smještenu u fiktivni grad Port Charles u državi New York, odnosno njegovu Opću bolnicu (*General Hospital*).

## Spin-offovi i remakeovi
Popularnost *General Hospitala* je od samog početka nagnala producente da rade izdvedenice, odnosno remakeove:
* *[[The Young Marrieds]]* (1964 - 1966), sapunica smještena u Queen's Point, predgrađe Port Charlesa;
* *[[General Hospital (britanska serija)|General Hospital]]* (1972, 1973, 1973, 1973, 1974-1975, 1976-1978, 1979), britanski remake smješten u fiktivni grad u Midlandsu, emitiran na programu ITV-a;
* *[[Port Charles]]* (1997, 1998-1999, 200-2003, 2004,  2005), sapunica koja se bavila životom mladih stažista Opće bolnice
* *[[General Hospital: Night Shift]]*, (2007 , 2008-2013) večernja sapunica

## Reference

## Literatura
* Gary Warner, *General Hospital: The Complete Scrapbook*, Stoddart (November 1995), 
* Gerard J. Waggett, *The Official General Hospital Trivia Book*, ABC (October 1997),
Sušak

**Sušak** je danas (istočni) dio grada Rijeke.

Podjelom Rijeke nakon talijanske okupacije Slobodne Države Rijeka, potvrđenom Rimskim ugovorima Italije i Jugoslavije (1924.), Sušak ostaje u Kraljevini SHS i administrativno-političkim putem postaje "gradom".

1. veljače 1948. godine održani su izbori za Gradske narodne odbore u Rijeci, čime su stvoreni temelji za spajanje Rijeke i Sušaka. Gradski narodni odbori Sušaka i Rijeke predložili su Prezidijumu hrvatskog Sabora da se oba grada spoje u cjelinu, a 10. veljače 1947. godine Mirovnim ugovorom između FNRJ i Italije u Parizu, 175&nbsp;km2 međunarodno pravno pripalo je Jugoslaviji, odnosno Hrvatskoj. 
Dana 12. veljače 1948. godine, održana je prva sjednica NO Rijeka kada je i osnovan Kotar Rijeka.

## Značajne osobe
* Hrvoje Šarinić, hrvatski političar

## Povezano
* Prva sušačka hrvatska gimnazija


Datoteka:Rijeka Sušak granica 1929.jpg|Granica na Sušaku 1929. godine
Datoteka:Most preko Rječine 1945.jpg|Most preko Rječine 1945. godine


## Izvor

## Vanjske veze
* "Ilustrovani list", br. 39, 1923 (foto početka nove luke na Brajdici)
B92

**B92** je medijska kuća koja obuhvata radio produkciju, TV produkciju (iz koje je kasnije nastala TV B92), izdavačku delatnost (časopise, knjige, kompakt diskove), kulturni centar „Reks“, obezbeđivanje usluga interneta i veb portal.

## Preduzeća
* Radio B92 osnovan je maja 1989. godine, a sa radom prestao jula 2015. godine. Od tog meseca na njegovoj frekvenciji može se čuti samo muzika dok su svi zaposleni na radiju otpušteni.
* Samizdat B92 je izdavačka kuća.
* B92 net je od 1996. jedan od najpopularnijih internet portala na srpskom jeziku .
* TV B92 počela je sa radom oktobra 2000. godine, a ugašena septembra 2017. godine.
* B92 info počela je sa radom aprila 2008. godine, a ugašena decembra 2016. godine.

## Reference

## Vanjske veze

* B92 
* B92 na engleskom
Radio B92

**Radio B92** je osnovan 15.maja 1989 . kao radio za prenošenje stranih novosti i popularne muzike u to vreme.

#### 2000-2010

Radio B92 2000-ih je promenio mnogo toga što je doprinelo televiziji B92 koja je nastala 2000. godine.2007-09 godine su bili strimovane pesme sa emisije Karaoke Obračun

#### 2010-2011

7.aprila 2010. kada je B92 promenio ident. Radio B92 je takođe promenio ident koji nije drugo trajao

#### 2011-2015

29.marta 2011. Radio B92 menja ime u B92 FM gde puštaju pesme iz ranih 2010-ih.A od 11.oktobra 2011. se B92 FM pušta i na TV B92 Info.

#### 2015-present

7.septembra 2015. B92 FM menja ime ponovo u Radio B92 i sam logo je tog dana promenjen.A od 2019. se puštaju i hitovi sa IDJ-a.

## Frekvencije (MHz)
* 91,3 Pirot
* 92,5 Beograd - Voždovac
* 92,7 Novi Pazar 
* 97,1 Užice
* 98,1 Vranje
* 101,6 Kikinda
* 101,7 Vršac
* 102,3 Šumadija - Rudnik
* 102,7 Nova Varoš, Priboj, Prijepolje - Bitovik
* 103,2 Novi Sad, Fruška gora - Iriški venac
* 103,4 Sombor
* 103,9 Ćuprija
* 103,9 Subotica
* 104,6 Niš - Jastrebac
* 104,8 Negotin, Zaječar, Bor - Deli Jovan
* 105,6 Čačak - Ovčar
* 105,8 Gučevo
* 106,3 Valjevo
* 106,6 Kopaonik

## Povezano
* B92
* TV B92

## Vanjske veze

* Radio B92
Stražilovo

**Stražilovo** je vrh na Fruškoj gori visine 321 metar nadmorske visine. Nalazi se neposredno iznad Sremskih Karlovaca u Vojvodini.

Brdo Stražilovo je samo jedno je u nizu brda na planini, ali njegov značaj je veći iz dva razloga:

1) Blizina Sremskih Karlovaca, svega 4 kilometra. Ovo naselje je čuveno i veoma posećeno zbog uloge "riznice" srpske kulture u Vojvodini;

2) Grob Branka Radičevića se nalazi na vrhu brda. Branko Radičević je srpski pesnik iz doba romantizma i učenik Karlovačke gimnazije, najstarije srpske gimnazije. Radičević, kao i mnogi drugi učenici gimnazije, provodio je slobodno vreme na Stražilovu, koje će biti i predmet nadahnuća u njegovom pesništvu.

## Turizam
Danas je Stražilovo jedno od najvažnijih stanica prilikom turističkih poseta Sremskim Karlovcima. Posebno je popularno kod mladih i umetnika. Ono je, takođe, deo Nacionalnog parka Fruška gora sa veoma čistim vazduhom, povoljnim vetrovima, zaštićenim i očuvanim biljnim i životinjskim svetom.

Na Stražilovu postoji i odmaralište "Brankov Čardak", sa restoranom od i bungalovima za duži boravak.
Egmont

**Egmont** je najveći europski izdavač stripova osnovan 1878. godine sa sjedištem u Kopenhagenu, u Danskoj. Egmont je jedna od vodećih skandinavskih medijskih grupa za proizvodnju časopisa, stripova, kniga, filmova, TV programa i dr. 
1948. godine, Egmont je proizveo i objavio lokalnu skandinavsku verziju Miki Maus stripa.
U Njemačkoj se nalazi *Egmont Manga & Anime* kompanija za izdavanje mangi.
Egmont se nalazi u više od 30 država, ima 6,500 zaposlenika i zaradio je 1,420 bilijuna € eura, 2010. godine.

## Vanjske veze
* Egmont Group (službena stranica)
Okupacija

**Okupacija** se može odnositi na:
*Posao, redovna aktivnost za koju se dobija novčana nadoknada, zauzima (okupira) vrijeme
*Ratna okupacija, vojna kontrola određene teritorije
Biblioteka Matice srpske

**Biblioteka [[Matica srpska|Matice srpske]]** osnovana je 1826. godine u Pešti. Za javnost je otvorena 1838. godine.
Fond biblioteke formiran je i od poklonjenih ličnih biblioteka Platona Atanackovića, Atanasija Stojkovića i Save Tekelije. Godine 1864. biblioteka je preseljena u Novi Sad.

Od 1948. godine postaje centralna biblioteka Vojvodine i počinje da prima obavezni primerak svih štampanih publikacija iz Srbije. Kasnije od 1965. godine prima obavezni primerak i iz cele Jugoslavije. Biblioteka Matice srpske je, uzimajući u obzir godinu osnivanja i kontinuitet fondova i delatnosti, prva javna i naučna biblioteka u srpskoj kulturi.

## Vanjske veze
* Sajt Biblioteke Matice srpske 
* Hronologija 200 godina bibliotekarstva u Srbiji 
* Tekst o Biblioteci Matice srpske
Pjesma Eurovizije 1963.

**[[Eurovizija]] [[1963|1963.]]** bila je 8. Eurovizija održana 23. ožujka 1963. u BBC Television Centru, London, Ujedinjeno Kraljevstvo. Voditeljica je bila Katie Boyle. Francuska je pobijedila prošle godine, ali nije organizirala ovu Euroviziju. Glavni razlog zašto Francuska nije organizirala Euroviziju jest zato što su 1959. i 1961. organizirali Euroviziju pa nisu željeli još jednom tako brzo.

Pobijedila je Danska s pjesmom Dansevise koju su pjevali Grethe & Jørgen Ingmann. Ovo je bila prva pobjeda Danske te su iduće godine organizirali natjecanje. Natjecanje je obilježila prva velika kontroverza oko "susjedskog" glasovanja. Norveška se redovno javila da podijeli svoje glasove, ali voditeljica nije mogla čuti norveškog predstavnika, pa je zatražila da se norveški glasovi pročitaju na kraju glasovanja. Ipak, televizijska je publika mogla čuti da je Norveška najveći broj bodova dodijelila Švicarskoj. Javivši se na kraju glasovanja Norveška mijenja svoje prvobitne glasove i najveći broj bodova dodjeljuje susjedima Dancima. Švicarska je protestirala, ali pobjeda je ipak pripala Danskoj. Ovaj je slučaj utjecao na pojačanu ulogu EBU-ova povjerenika koji kontrolira pristigle glasove prije nego što se oni javno pročitaju.

Jugoslaviju je na natjecanju predstavljao Vice Vukov s pjesmom *Brodovi*. Ona je osvojila 3 boda i završila na 11. mjestu.

## Rezultati
Petticoat Junction

***Petticoat Junction*** je američki televizijski sitkom koji se originalno prikazivao na programu TV-mreže CBS od 1963. do 1970. Radnja mu je bila smještena u Shady Rest Hotel, smješten na željezničkoj stanici kraj fiktivnog provincijskog gradića Hootersville.

Protagonistica je bila Kate Bradley (koju je tumačila Bea Benaderet), vlasnica hotela kojoj je povremeno u poslu pomagao njen lijeni ujak Joe (koga je tumačio Edgar Buchanan), a koja se brinula o svoje tri mlade i lijepe kćeri - Betty Jo, Bobbie Jo i Billie Joe.

Seriju je osmislio Paul Henning, koristeći uspjeh *[[The Beverly Hillbillies]]*, svoje ranije serije s ruralnim motivima. U ulozi Betty Jo je nastupala njegova kći Linda Kaye, koja se tokom snimanja udala za Mikea Minora, glumca koji je u seriji tumačio poljoprivrednog pilota i njenog budućeg muža Stevea Elliotta.

Henning je nedugo potom započeo rad na novoj seriji *[[Green Acres]]*, također smještenoj u Hooterville, te su dvije serije često jedna drugoj posuđivale likove.

Serija se godinama održala na programu, ali je bolest i smrt Bea Benaderet, te nestanak njenog popularnog lika dosta umanjio gledanost. Godine 1970. je prekinuto snimanje, što je bila uvertira u *[[ruralna čistka|ruralnu čistku]]* na američkoj televiziji.

## Vanjske veze
* 
* Railtown 1897 State Historic Park 
* A site dedicated to the show with gallery and videos
Grethe Ingmann

**Grethe Ingmann** (17. lipnja 1938.-18. kolovoza 1990.) bila je danska pjevačica.

Sa 17 godina je postala članica sastava Aushalf, te je pjevala na radiju. Nedugo nakon toga je upoznala jazz gitarista Jørgena Ingmanna, te su se 1956. vjenčali. 1961. je muž osnovao duo s njom, te napravio singl "Hello, Boy" koji je postao poznat u Njemačkoj.

Najveći uspjeh je doživjela 1963. kada je s mužem osvojila Eurovizju s pjesmom "Dansevise". To je bila prva danska i skandinavska pobjeda na Euroviziji. Osvojili su 42 boda (dva boda ispred drugoplasirane Švicarske koju je predstavljao Esther Ofarim s pjesmom "T'en va pas").

Sredinom 1960-ih je nastupala na Schlager festivalima u Njemačkoj, ali je bila neuspješna. Unatoč neuspjehu do sredine 1970-ih je ostala u Danskoj, te bila uspješna u Skandinaviji. 1979. se natjecala na nacionalnom izboru, ali nije prošla. Nakon toga više nije išla na Euroviziju. Krajem 1980-ih je dobila rak, te je 1990. umrla.
Kift

**Kift** (arapski:قفط / Qift, koptski: *Keft*, egipatski: *Gebtu*) kog su Grci zvali *Koptos*, a Rimljani *Justinianopolis* je grad od 22,921 stanovnika na jugu Egipta u Muhafazi Kena.

## Geografija
Kift leži u Gornjem Egiptu na istočnoj obali Nila, na mjestu gdje se jako širi. 
Od svog administrativnog centra Kene je udaljen je dvadesetak km nizvodno, a od Luxora 43 km uzvodno.

## Historija
Antički *Gebtu* nastao je još u vrijeme Prvih Egipatskih dinastija kao mjesto za promet i trgovinu zlatom i kvarcitom, koji su se iskapali u nedalekim rudnicima po Istočnoj pustinji. Ti su rudnici intenzivno radili za Prve i Druge dinastije (oko 2925. pne.-2650. pne.).

U to isto vrijeme iz Gebta su polazile vojne kampanje prema Puntu u Somaliji.
Zaštitnik grada i kultno božanstvo bio je Min, kom je podignut hram (danas u ruševinama), a njegovao se i kult boginje Izide, koja je po legendi upravo u Gebtu, pronašla dijelove tijela svog ljubljenog Ozirisa.

Grad je bio polazna točka Vadi Hammamata, rijetkog prohodnog puta prema obali Crvenog mora i Kusejrskoj luci.

Gebtu je razorio Dioklecijan 292., nakon tog je obnovljen kao naselje koptskih kršćana pod imenom *Koptos*. Po njemu su kasnije egipatski kršćani nazvani Kopti.

Za srednjeg vijeka bio je karavansko trgovište, a danas je poznat po svojim ruševinama i artefaktima pronađenim po njima.

Ekonomija Kifta bazira se na poljoprivredi.

## Reference

## Galerija slika

Madinet_Qaft,_Qift,_Qena_Governorate,_Egypt_-_panoramio_(12).jpg|Kanal.
Upper_part_of_portrait_statue_of_pharaoh_Amenemhat_III_from_Koptos_01.jpg|Portretna skulptura faraona Amenemhata III pronađena u Kiftu.


## Vanjske veze
* ''Qifṭ, Egypt''
Kamenolomi drevnog Egipta

**Kamenolomi drevnog Egipta** (danas arheološka nalazišta) su nekad proizvodili kvalitetan kamen za izgradnju ukrasnih spomenika kao što su skulpture i obelisci. Neka od tih nalazišta su dobro identificirana i kemijski sastav njihov kamenja je dobro poznat, dozvolivši da se geografsko porijeklo odredi pomoću petrografskih tehnika, uključujući analizu neutronske aktivacije.

U junu 2006. godine je egipatski Vrhovni savjet za antikvitete (SCA) osnovao novi odjel zadužen za konzervaciju starih kamenoloma i rudnika u Egiptu. Novi odjel će blisko suređivati s regionalnim uredima SCA te uvesti specijalnu obuku za inspektore antikviteta kako bi regionalne vlasti mogli uredno voditi ineventar, dokumentaciju, procjenu rizika i upravu nad starim kamenolomima i rudnicima. 80% drevnih kamenoloma se nalazi u dolini Nila: neki od njih su nestali pod vodom Naserovog jezera dok su drugi nestali zbog suvremene rudarske aktivnosti.

Neki od najvažnijih drevnih kamenoloma u Egiptu su:
* Kamenolomi Aswana
* Gebel al Ahmar
* Silsileh
* Edfu
* Wadi Hammamat
* Widam el Farras
* Brda Muqattam
* El Amarna
* Idahet
* Gabal Abu Dukhan
* Koptos
* Qurna

## Vanjske veze
* QuarryScapes project
* Stones of Ancient Egypt
* Quarries in Ancient Egypt 
* Ancient Egyptian Quarries
* Ancient Egyptian resources: Stone 
* Photo gallery of Gebel Silsileh
Jørgen Ingmann

**Jørgen Ingmann** (26. 8. 1925. - 21. 3. 2015.) bio je danski pjevač i skladatelj.

Jørgen Ingmann Pedersen je rođen u Kopenhagenu. Na početku karijere nastupao je kao gitarista sa Svendom Asmussenom, jazz violinistom, tokom 40-tih i početkom 1950-ih, u grupi poznatoj pod imenom Unmelancholi Danes. Sredinom 1950-ih počeo je snimati pod imenom Jørgen Ingmann & His Guitar.

U prvoj polovini šezdesetih godina prošlog veka imao je dosta hitova u Nemačkoj, uključujući "Pepe" (1961. godine), "Anna" (1961.), "Violetta" (1962.), "Drina Marsch" (1964. ) i "Zorba le Grec" (1965.).

Takođe je bio gitarista u duetu Grethe og Jørgen Ingmann, koji je osnovao zajedno sa suprugom Grethe Ingmann. Posle osvajanja takmičenja Dansk Melodi Grand Prix 1963. godine, predstavljali su Dansku na takmičenju za pesmu Evrovizije 1963. godine, gde su pobedili sa pesmom "Dansevise" 

Duet Grethe og  Ingmann osnovan je 1955. godine dok su se Jørgen i Grethe  oženili 1956. i razveli 1975. godine. Jørgen Ingmann je umro 21. marta 2015. godine u u 89. godini života.
Ptolemejsko Kraljevstvo

**Ptolemejsko Kraljevstvo** () je helenistička država koja se obuhvaćala teritoriju današnjeg Egipta, a na vrhuncu moći i Levant, dijelove današnje Libije, Male Azije, Arabije i Grčke. Ime je dobila po Ptolemeju, makedonskom generalu u vojsci Aleksandra Velikog koji je imenovan guvernerom Egipta nedugo nakon Aleksandrove smrti. Koristeći ratove dijadoha, Ptolemej je stekao de facto nezavisnost i proširio teritorije pod svojom vlašću prije nego što se godine 305. pne. proglasio kraljem, odnosno nasljednikom drevnih egipatskih faraona. Ptolemej i njegovi nasljednici iz dinastije Ptolemejida su Egipat učinili politički najstabilnijom i jednom od najbogatijih helenističkih država, a glavni grad Aleksandrija je postala najveći grad antičkog svijeta i glavno središte antičke, odnosno zapadne kulture. Kasniji vladari su, zbog uvođenja staroegipatskih tradicija ženidbe s vlastitim sestrama, postali sve slabiji i slabiji dok posljednja kraljica Kleopatra VII svojim samoubistvom 30. pne. nije omogućila Rimljanima da preuzmu vlast i Egipat učine vlastitom provincijom.

## Povezano
* Ptolemejidi
* Historija Egipta

## Reference

## Vanjske veze
* Map of Ptolemaic Egypt
275. pr. n. e.

__NOTOC__

Godina **275. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Dentata i Kaudina** (ili, rjeđe, **godina 479. ''[[Ab urbe condita]]***). Oznaka 275. pne. za ovu godinu se koristila od ranog srednjeg vijeka, kada je [[kalendarska era]] [[Anno Domini]] postala glavna metoda u zapadnoj Evropi sa označavanje godina.





== Događaji ==
* [[Pirov rat]]: [[Epir (drevna država)|Epirski]] kralj [[Pir Epirski|Pir]] se sa [[Sicilija|Sicilije]] vraća u Južnu Italiju gdje ga čeka brojčano nadmoćna [[Rimska Republika|rimska]] vojska pod komandom [[konzul]]a [[Manius Curius Dentatus|Manija Kurija Dentata]]. Nakon što [[Bitka kod Beneventuma (275. pne.)|bitka kod Beneventuma]] završi taktički nedolučno, rimski komandant i državnik [[Gaius Fabricius Luscinus]] započinje pregovore o miru. Pir tokom njih pristaje vratiti se u rodni [[Epir (region)|Epir]], završiti pohod i time se *de facto'' odriče svih italijanskih osvajanja. 
* Nakon što je Pir otišao sa Sicilije, sirakuška vojska i građani za vojnog komandanta imenuju Hijerona II, koji se, nastojeći ojačati svoj položaj, odmah ženi s kćeri Leptina, vodećeg građanina.
* Seleukidski vladar Antioh I i makedonski kralj Antigon II Gonata učvršćuju svoj savez Antigonovim vjenčanjem s Filom, Antiohovom polusestrom.
* Egipatski kralj Ptolemej II u Aleksandriji osniva znameniti Muzejon.

## Rođenja
* Quintus Fabius Maximus Verrucosus, rimski diktator, političar i vojnik (približan datum) (u. 203. pne.)

## Smrti
* Shen Dao, kineski filozof iz Zhaoa koji je služio u akademiji Jixia u Qiju, poznat po kombinaciji legalizma i taoizma (približan datum) (r. cca. 350. pne.)
Ruben Zackhras

**Ruben R. Zackhras** je maršalski političar koji je 2009. vršio dužnost predsjednika Maršalskih Otoka.

Zackhras je služio kao ministar u kabinetu bivšeg predsjednika Litokwe Tomeinga. Na mjestu predsjednika ga je naslijedio nakon što je 21. oktobra 2009. Tomeingu izglasano nepovjerenje u parlamentu. Novi predsjednik Jurelang Zedkaia stupio je na položaj 2. novembra 2009. godine.

## Reference
* "Marshall Islands premier ousted in confidence vote"
Bitka kod Beneventa

Bitka kod Beneventa se može odnositi na:
* Bitka kod Beneventuma (275. pne.);
* Bitka kod Beneventuma (214. pne.);
* Bitka kod Beneventa (1266).
Hijeron II od Sirakuze

**Hijeron II** (? - 215. pne.) je bio kralj Sirakuze u periodu od 270. pne. do 215. pne. Tokom njegove duge vladavine se na Siciliji odigrao prvi punski rat, u kome je Hijeron igrao važnu ulogu i tokom koga je Sirakuza stupila u čvrst savez sa Rimom, stekavši veliki prosperitet i postavši važno kulturno i naučno središte antičkog svijeta.

Hijeron je bio nezakoniti sin Hijerokla, sirakuškog plemića koji je tvrdio da potiče od znamenitog tiranina Gelona. Za vrijeme Pirovog pohoda na Siciliju 277 - 276. pne. je bio u Pirovoj vojsci, postavši, usprkos mladosti, jednim od njegovih generala. Kada se Pir povukao sa Sicilije, Hijeron je zbog svoje reputacije, izabran za komandanta vojske. Svoju je političku poziciju ojačao oženivši se za kći Leptina, jednog od najuticajnijih građana. 

U međuvremenu je Sirakuza ušla u sukob s Mamertincima koji su držali Mesanu. Hijeron je krenuo u pohod na njih i porazio ih, a u osvajanju grada ga je zaustavila kartaginska diplomatska intervencija. Usprkos toga, impresionirani građani su ga 270. pne. imenovali kraljem.

Kada je godine 264. pne. pokrenuo novi pohod na Mamertince, oni su u pomoć pozvali Rimljane. To je dovelo do nove, ovaj put vojne, kartaginske intervencije, odnosno početka prvog punskog rata. Hijeron se zajedno s kartaginskim vojskovođom Hanonom suprotstavio konzulu Apiju Klaudiju Kaudeksu; rezultat bitke je bio neodlučan, ali se Hijeron povukao među zidine Sirakuze. Tamo su ga Rimljani opsjeli, ali je s njima 263. pne. sklopio separatni mir. Rimljani su mu, u zamjenu za savezništvo, priznali vlast nad jugoistokom Sicilije.

Hijeron je nakon tog vremena bio rimski saveznik, pomagajući logistički njihove pohode po Siciliji i drugdje po Mediteranu. Izgradio je i snažnu flotu, a Sirakuza je prosperirala. U njoj je pod njegovom vlašću djelovao slavni naučnik Arhimed, za čiji je račun sagradio niz opsadnih sprava. Također je djelovao i slavni pjesnik Teokrit, koji je napisao niz pjesama u počast Hijerona.

## Izvori

|width=25% align=center|**Prethodi:****pod vlašću [[Pir Epirski|Pira]] [[Epir (region)|Epirskog]] **
|width=25% align=center|**[[Popis tiranina Sirakuze|Tiranin Sirakuze]]**275. pne.– 215. pne.
|width=25% align=center|**Slijedi:****[[Hijeronim od Sirakuze|Hijeronim]]**
|-
Fabije Maksim

**Kvint Fabije Maksim Verukos Kunktator** (, cca. 280. pne.–203. pne.) bio je rimski političar, vojskovođa i državnik. Najpoznatiji je po tome što je na mjestu diktatora i konzula bio u po Rim najgorim trenucima drugog punskog rata, te primijenio strategiju izbjegavanja uređene bitke s Hanibalom i posrednog iscrpljivanja njegovih snaga. Ta strategija, kasnije nazvana fabijevskom, je spriječila Hanibala da iskoristi svoje spektakularne pobjede nad Rimljanima i dobije rat.

## Izvori
;Primarni izvori
* ''Fabius'' , by Plutarch 

;Sekundarni materijal
* Encyclopaedia Britannica, Fabius Maximus Cunctator
* Plutarch *Makers of Rome* translated by Ian Scott-Kilvert 1965, Penguin Books, London, England.
* Livy *The War with Hannibal* translated by Aubrey de Selincourt 1974, Penguin Books, London, England.
274. pr. n. e.

__NOTOC__

Godina **274. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Dentata i Merende** (ili, rjeđe, **godina 480. ''[[Ab urbe condita]]**''). Oznaka 274. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Nakon što se vratio sa neuspjelog pohoda na Italiju, epirski kralj Pir otpočinje novi pohod, ovaj protiv Makedonije i njenog kralja Antigona II. Antigon gubi vlast nad Gornjom Makedonijom i Tesalijom, te je stjeran u nekoliko obalnih gradova. Antigonove trupe prelaze Piru proglasivši ga kraljem Makedonije.
* Prvi sirijski rat: Magas od Kirene, polubrat egipatskog kralja Ptolemeja II i guverner Kirenajke, ženi Apamu, kći seleukidskog vladara Antioha I. Nakon tako sklopljenog saveza, Magas proglašava nezavisnost te pokreće pohod protiv svog brata. Koristeći Ptolemejevu zauzetost, Antioh preotima egipatske posjede u južnoj Anadoliji i Siriji te pokreće pohod na Palestinu.
* Rimska vojska Manijem Kurijem Dentatom pokorava Lukance.
* Prvi sirijski rat: Magas je prisiljen prekinuti pohod na Egipat nakon što se u Libiji protiv njega marmaridski nomadi.

## Rođenja
*

## Smrti
*
Magas od Kirene

**Magas od Kirene** (vladao 276 - 250. pne.) bio je helenistički vladar Kirene (Kirenajka u današnjoj Libiji). Rođen je kao sin makedonske plemkinje Berenike i plemića po imenu Filipa. Berenika se poslije udala za egipatskog kralja Ptolemeja, a poslije je Berenikin sin, odnosno njegov polubrat Ptolemej II postao egipatskim kraljem.

Još za Ptolemejevog života je, zahvaljujući majčinom uticaju, Magas postao guvernerom Kirenajke. U nekoliko navrata je pokušao steći nezavisnost od polubrata, ali se prilika pružila tek oko 276. pne. kada je Egipat došao u sukob sa Seleukidskim Carstvom. Magas je tada oženio Apamu, kći seleukidskog vladara Antioha, te potom proglasio nezavisnost. Njegove su, nakon izbijenja prvog sirijskog rata snage krenule u pohod na Egipat. Međutim, od njega je morao odustati zbog pobune nomadskog plemena Marmarida. Antioh je naknadno poražen od Ptolemeja. Usprkos toga, Magas je uspio očuvati nezavisnost Kirene do svoje smrti 250. pne. Jedino dijete mu je bila kći Berenika II.

Magas je jedan od vladara koji se spominju u Ašokinim ediktima, odnosno za koje se tvrdi da im je maurijski car Ašoka poslao izaslanike kako bi ih preobratio na budizam. Magas je jedini od tih vladara za koje postoje određene špekulacije da je uistinu primio izaslanike, ili da su izaslanici dobili priliku upoznati njihove podanike s njihovim učenjima. Temelj za to su učenja filozofa Hegesije iz Kirene, za koja se kasnije tvrdilo da su pod budističkim uticajima.

## Napomene

## Povezano
* Popis kraljeva Kirene

|-
273. pr. n. e.

__NOTOC__

Godina **273. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Licina i Kanine** (ili, rjeđe, **godina 481. ''[[Ab urbe condita]]**''). Oznaka 273. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Egipatski kralj Ptolemej II, duboko impresioniran porazom koji su Rimljani nanijeli Piru Epirskom, u Rim šalje izaslanstvo s ciljem uspostavljanja prijateljskih odnosa. Misija je uspješna, a Rimljani uzvraćaju slanjem izaslanstva u Aleksandriju, čime su obje države jedna drugu priznale kao velike sile. 
* Ašoka Veliki postaje vladarom Maurijskog Carstva.

## Rođenja
*

## Smrti
*
Bitka kod Beneventuma (275. pr. n. e.)

**Bitka kod Beneventuma**, koja se odigrala 275. pne. između rimskih snaga pod konzulom Manijem Kurijem Dentatom s jedne, te epirskog kralja Pira i njegovih italskih saveznika s druge strane, predstavljala je posljednju bitku Pirovog rata. Kao pobjednika imala je Rim, te je nakon nje Pir pristao na rimske mirovne uvjete, prepustivši de facto Rimljanima hegemoniju nad Italijom.

## Uvod
Nakon što je Pir 280. pne. došao u Italiju kako bi pomogao grčkim kolonijama na čelu s Tarentom u borbi protiv Rimljana, u dvije je velike bitke - kod Herakleje i kod Askula. Međutim, zbog vlastitih teških gubitaka nije bio u stanju iskoristiti te uspjehe, te je, kada je sklopljen savez Rima i Kartagine, krenuo na Siciliju te tamo uspio osvojiti većinu kartaginskih uporišta. Nevoljkost grčkih kolonija da se stave pod njegovu vlast ga je, pak, ponovno vratila u Južnu Italiju, gdje su Rimljani u međuvremenu konsolidirali svoje redove te obnovili vojsku koja se suprostavila Piru u Kampaniji.

## Tok bitke
Bitka se odigrala kod mjesta Maleventum (što na latinskom znači "loš događaj"). Tamo su Rimljani, znajući da Pir ima brojčano jače snage - čiju su većinu ljudstva činili italski saveznici - sagradili utvrđeni logor. Pir je odlučio da logor zauzme iznenadnim noćnim napadom. Pirove trupe su se, međutim, kretale presporo te omogućile Rimljanima da ih pravovremeno zapaze te pripreme obranu. Napad je odbijen uz teške gubitke, pri čemu je Pir izgubio polovicu svojih bojnih slonova.

Sljedeći dan su, pak, Rimljani krenuli u napad. Tada ih je spremno dočekala epirska falanga te uz pomoć slonova natjerala na povlačenje u logor. Rimljani su se, međutim, ponovno pregrupirali i napali slonove koji su, razdraženi, razbili makedonsku falangu. Pir se nakon toga povukao s bojišta.

## Posljedice
Pir, koji je prethodnih pet godina pokušao natjerati Rimljane da sklope mir, sada je počeo pregovarati s Rimljanima daleko spremniji da prihvati njihove uvjete. Ključni je bio taj da sa svojom vojskom - 8000 pješaka i 500 konjanika - napusti Italiju. Pir ih je, iscrpljen, prihvatio, kako bi se usredotočio na Balkan, gdje mu je pozicije ugrožavao makedonski kralj Antigon II Gonata. Njegovi italijanski saveznici su ostavljeni na cjedilu te su u roku od nekoliko godina, uključujući Tarent - koji je bio povodom sukoba - pali pod rimsku vlast. Time je Rim ostvario dominaciju nad Apeninskim poluotokom te konačno postao velika sila antičkog svijeta.

Rimljani su u počast bitke, koju su kasnije proglasili svom pobjedom, Maleventum preimenovali u "Beneventum" ("dobar događaj").

## Literatura
* Kęciek, Krzysztof, *Benewent 275 p.n.e*, Bellona, Warsaw, 2001.
* Information about this war can be found in Plutarch's *Lives*, Polybius, Dionysius of Halicarnassus, and Livy.
* Michael Grant, The History of Rome, p. 80

## Vanjske veze
* http://www.bbc.co.uk/dna/h2g2/A3533726
Bački Petrovac

**Bački Petrovac** () je gradsko naselje u opštini Bački Petrovac u Južnobačkom okrugu. Prema popisu iz 2002. bilo je 6727 stanovnika (prema popisu iz 1991. bilo je 7236 stanovnika).

## Historija
Najraniji pomen o Bačkom Petrovcu je iz 14. veka. Sredinom 18. veka Bački Petrovac naseljavaju Mađari, a najviše Slovaci, kojima je ovo mesto ostalo glavno središte. U 18. vek i 19. veku ovde je bilo veliko vlastelinstvo - futoško, koje je obuhvatalo Gložan i Petrovac. Bački Petrovac je imao znatan doprinos u borbi sa okupatorom i to u okviru Novosadskog partizanskog odreda, sve do konačnog oslobođenja 1944. godine. Novembra 1944. godine u Bačkom Petrovcu je formirana Četrnaesta vojvođanska (slovačka) brigada, sastavljena od pripadnika slovačke nacionalnosti.

## Kultura
Među znamenitijim spomenicima istorije je spomenik obešenim prvoborcima 1941. godine i stara crkva iz 1813. u Kulpinu. U Bačkom Petrovcu su poznati Slovačka gimnazija, Narodni muzej i druge obrazovne i kulturne institucije.

## Privreda
U ovom kraju je razvijena poljoprivreda, a naročito je čuveno hmeljarstvo. Hmelj "zeleno ravničarsko zlato" iz Bačkog Petrovca, veoma je poznat u svetu. Zbog blizine Novog Sada, većina stanovnika svakodnevno putuje u grad. Područje Bačkog Petrovca u sistemu kanala Dunav-Tisa-Dunav ima lovišta i druge prirodne atraktivnosti.

## Značajne osobe
* Jan Bažik, enigmatičar

## Demografija

### Etnički sastav 1910

### Demografija

U naselju Bački Petrovac živi 5434 punoletna stanovnika, a prosečna starost stanovništva iznosi 40,7 godina (38,5 kod muškaraca i 42,8 kod žena). U naselju ima 2567 domaćinstava, a prosečan broj članova po domaćinstvu je 2,62.

Ovo naselje je uglavnom naseljeno Slovacima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* Zvanična prezentacija opštine Bački Petrovac
* Gimnazija "Jan Kolar" u mestu
* Petrovec Online centar
* Matica Slovačka u Srbiji
272. pr. n. e.

__NOTOC__

Godina **272. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Kurzora i Maksima** (ili, rjeđe, **godina 482. ''[[Ab urbe condita]]**''). Oznaka 272. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Kleonim, prognani član spartanske kraljevske porodice, moli Pira, kralja Epira i Makedonije da mu pomogne doći na vlast. Pir pristaje, namjeravajući zavladati Peloponezom i koristeći zauzetost Areja I pohodom na Kretu. Pohod na Spartu ne uspijeva, jer građani organiziraju žestok otpor a potom im iz Korinta u pomoć dolaze najamnici Aminija Fokiđana, jednog od generala u vojsci Pirovog suparnika Antigona II Gonate. Kada se sa Krete vrati Arej, Pir, suočen s dezerterstvom u svojoj vojsci, odlučuje prekinuti opsadu i umjesto toga pljačka okolicu Sparte. 
* Prvi sirijski rat: Nakon početnih uspjeha seleukidski vladar Antioh I Soter doživljava poraz od strane egipatskog kralja Ptolemeja II. Ptolemej svojoj državi anektira Milet, Feniciju i zapadnu Kilikiju. Nakon toga Ptolemeja kao svog suverena priznaje Karija, kao i Kikladi, Samotraka te obalni gradovi u Pamfiliji i Likiji.
* Pirov rat u Italiji formalno završava kada su pobunjeni Samniti te Tarent, lišeni podrške svog epirskog saveznika, prisiljeni na predaju Rimskoj Republici. Nakon toga svi grčki gradovi u Južnoj Italiji postaju rimski saveznici, čime je i formalno upostavljena rimska hegemonija nad Italijom.
* Pir, nakon što je opustošio okolicu Sparte, odlučuje noćnim prepadom zauzeti Arg. To izaziva krvave ulične borbe u kome Argivci, podržani Antigonovim trupama, pružaju žestok otpor. Jedna starica pri tome s krova baca crijep na Pirovu glavu, nakon čega je epirski kralj omamljen, te ga u takvom stanju ubija argivski vojnik. 
* Maurijski car Bindusara šalje vojsku protiv kraljevstava na jugu Indije. Tom prilikom je osvojena Kadamba.
* Nakon što je Pir poginuo u Argu, vlast u Epiru preuzima njegov sin Aleksandar II dok vlast nad Makedonijom ponovno preuzima Antigon II Gonata.

## Rođenja
*

## Smrti
* Pir Epirski, kralj Molosijaca (od cca. 297. pne.), Epira (306–301. pne. i 297–272. pne.) i Makedonije (288–284. pne. i 273–272. pne.); (r. 318. pne.)
* Bindusara, maurijski car (r. cca. 320. pne.)
271. pr. n. e.

__NOTOC__

Godina **271. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Klauda i Klepsine** (ili, rjeđe, **godina 483. ''[[Ab urbe condita]]**''). Oznaka 272. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Makedonski kralj Antigon II Gonata uz pomoć zahvalnih saveznika Sparte i Arga, te garnizona u Korintu, Halkidi na Eubeji i Demetrijade u Tesaliji - "tri okova Grčke" - vraća teritorije koje mu je bio oduzeo Pir Epirski te uspostavlja vlast nad Makedonijom i Grčkom. Antigon je imenovan predsjednikom Tesalijskog saveza, a potom uspostavlja dobre odnose sa susjednom Ilirijom i Trakijom. 
* Maurijsku vojsku iz Kadambe tjera koalicija tamilskih vladara na čelu s carem Cenni Cholanom.

## Rođenja
*

## Smrti
*
270. pr. n. e.

__NOTOC__

Godina **270. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Klepsine i Blasiona** (ili, rjeđe, **godina 484. ''[[Ab urbe condita]]**''). Oznaka 270. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Rimljani dovršavaju osvajanje Italije nakon što su iz Regija na krajnjem jugu poluotoka istjerani Mamertinci, te poraženi Brutijci, Lukanci, Kalabrijci i Samniti. Regij se vraća pod vlast ranijih grčkih žitelja.
* Kartaginom, koja vlada Sardinijom, južnom Španijom i Numidijom, vlada trgovačka oligarhija na čelu sa dva sufeta.
 
## Rođenja
* Hamilkar Barka, osnivač Barkidske Španije i kartaginski vojskovođa (u. 228. pne.)

## Smrti
* Epikur, grčki filozof (r. 341. pne.)
* Marko Valerije Korvo, rimski heroj (r. cca. 370. pne.)
* Manije Kurije Dentat, rimski vojskovođa, osvajač Samnita i pobjednik nad Pirom Epirskim
* Piron, grčki filozof iz Elide koji se navodi kao prvi skeptični filozofl, odnosnovno osnivač filozofske škole pironizma (r. cca. 360. pne.)
* Arsinoja II, supruga trakijskog vladara Lizimaha, sestra i kasnije supruga egipatskog kralja Ptolemeja II (r. cca. 316. pne.)
Pironizam

**Pironizam** ili **pironski skepticizam** je bila škola skeptičke filozofije koju je u 1. vijeku pne. osnovao Enesidem a stavove zabilježio Seksto Empirik krajem 2. i početkom 3. vijeka n.e. Ime je dobila po Piron, drevnom filozofu koji je živio u 4. i 3. vijeku pne. Veze između škole i Pirona su nejasne.
Numidija

**Numidija** (latinski *Numidia*), u antičko doba teritorij i država u sjevernoj Africi, u istočnom dijelu Alžira i zapadnom dijelu Tunisa, između Mauretanije i Kartage. 

Stanovnici Numidije su bili pripadnici raznih berberskih plemena koji su živjeli uglavnom nomadskim životom, a najvažniji su Masili (*Massyli*), koji su živjeli u istočnom dijelu Numidije, uz Kartagu, i Masesili (*Massaesyli*), u zapadnom dijelu uz Mauretaniju. Glavni grad Numidije je bio *Cirta* (danas Constantine). Oko 1000. pne. počeli su se baviti zemljoradnjom i uzgojem jahaćih konja uz obalu. Razvoj poljoprivrede, zanatstva i razmjena proizvoda (trampa), naročito s Kartagom, čiju je vlast Numidija također i priznavala, dovela je do raspadanja prvobitne društvene zajednice i osnivanja robovlasničke države negdje u 3. vijeku pne.

U Drugom punskom ratu 204. pne. Masili su pod Masinisom pomagali Rimljanima, a Masesili su pod Sifaksom prvo bili na strani Rimljana, ali su ubrzo prišli Kartagi. Poslije pobjede Rimljana nad Kartagom, Rimljani su dali u znak zahvale Masinisu Sifaksovu zemlju i neke teritorije bivše Kartage, tako da je on zavladao cijelom Numidijom, od Mauretanije do Kartage.

U 2. vijeku pne. u Numidiji se razvila robna trgovina, osnovani su novi gradovi, osnovana redovna vojska, u kojoj se naročito isticala konjica, a prema feničko-kartažansko pismu je stvoreno i i lokalno pismo. Godine 118. pne. na vlast u Numidiji je došao uzurpator Jugurta koji je 111. pne. uzrokovao Jugurtin rat s Rimljanima. Poslije poraza protiv Rimljana 105. pne., predvođenih Gajem Marijem, Numidija se raspala. Jedan dio Numidije je dobio kralj Mauretanije, a drugi dio novi kralj Numidije.

Gaj Julije Cezar je 46. pne. Numidiju pretvorio u rimsku provinciju Afriku Novu, koja je 25. pne. pripojena Mauretaniji. Stanovnici Numidije su se pokušali 17. godine pobuniti protiv Rimljana s ciljem stvaranja stare Numidije, ali je pobuna ugušena 24. godine. Kao rimska provincija Numidija je doživjela velik kulturni uspon, sve dok je Vandali nisu 430. godine potpuno razorili. Bizantsko Carstvo je na prostore Numidije stiglo 533. godine, a Arapi u 7. vijeku.

## Literatura

* 
* 
* 
*
Sufet

**Sufet** (*suffet*) je u drevnoj Feniciji je bio naziv za glavnog gradskog magistrata, odnosno funkcionara koji je imao ovlasti slične rimskom konzulu ili diktatoru. Nakon što je u Kartagina|Kartagini u 5. vijek pne.|5. vijeku pne. srušena monarhija, na čelo države je došlo vijeće bogatih trgovaca, čiji su predstavnici bili sufeti.

## Izvori
* «Эллинизация политического устройства городов Финикии», Ю. Б. Циркин , Исследования и публикации по истории античного мира. Под редакцией профессора Э. Д. Фролова. Выпуск 3. Санкт-Петербург, 2004. 
* Суффет в БСЭ
Heteroseksualnost

**Heteroseksualnost** je seksualnost koja je usmerena ka osobi suprotnog pola. Pojam obuhvata emocije, potrebe, želje, interesovanja i osećanja, kao i seksualno ponašanje individua koje za partnera imaju osobu suprotnog pola.

Ovaj pojam se najčešće osnosi na ljude, ali se isti koncept može primeniti na sve sisare. 
## Definicije
Starogrčka reč *ἕτερος* znači različit. Reč heteroseksualnost se pojavila kada je Karl-Marija Kertbenji 1868. smislio termin homoseksualnost, i to da bi označila njenu suprotnost. Ovaj pridev se prvi put pojavio u štampanom delu 1880. 

Izraz heteroseksualnost označava:

# seksualnu orijentaciju osobe ka osobama suprotnog pola. Na primer, govori se o ženskoj heteroseksualnosti ako je seksualno naklonjena pojedinim muškarcima. 
# samoidentifikacija osobe kao heteroseksualne u smislu seksualnog identiteta. 
# praktikovanje seksualnog čina između različitih polova.
269. pr. n. e.

__NOTOC__

Godina **269. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Gala i Piktora** (ili, rjeđe, **godina 485. ''[[Ab urbe condita]]**''). Oznaka 269. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Mamertinci - bivši kampanijski najamnici koje je bio angažirao sirakuški tiranin Agatoklo - zauzimaju Mesanu na sjeveroistoku Sicilije i odatle ugrožavaju Sirakuzu. Sirakužani protiv njih šalju vojsku na čelu s Hijeronom, koji im u bitci na rijeci Longan kraj Mile nanosi poraz. Sirakuško zauzimanje Mesane, pak, zaustavlja kartaginska intervencija. Sirakužani usprkos toga u znak zahvalnosti izabiru Hijerona za svog tiranina i kralja.

## Rođenja
* Atal I Soter, vladar, odnosno prvi kralj Pergama od 241. do 197. pne. (u. 197. pne.).

## Smrti
*
Longan (rijeka)

**Longan** (također Longanus, *Longanos* ili *Loitanus*) je bila rijeka na sjeveroistoku Sicilije, smještena u ravnici blizu Mile. Prema Polibiju se na njoj oko godine 269. pne. odigrala bitka u kojoj je sirakuški vojskovođa Hijeron II porazio Mamertince. U blizini se nalazilo naselje Longane.
Milazzo

**Milazzo** (sicilijanski: ***Milazzu***, latinski: ***Mylae***) je grad na sjevernoj obali Sicilije u Italiji. Nalazi se oko 50&nbsp;km od Messine, sjeverno od ceste za Palermo. Grad leži na poluotoku zvanom Capo di Milazzo. 

## Historija
Na prostoru Milazza postoje tragovi ljudskih staništa od neolitskog doba. U Homerovoj *Odiseji* se Milazzo spominje kao mjesto gdje se Odisej nasukao i sreo Polifema. 

Historijski grad je nastao kao Mile (*Mylae*), uporište Grčke kolonijeZancle, negdje oko 648. pne., a možda čak i ranije - 716. pne.. Zauzeli su ga Atenjani 426. pne. Stanovništvo Regija je tamo godine 395. pne. naselilo izbjeglice iz Naksosa i Katane kao protutežu Dionizijevom osnivanju Tindarisa; usprkos tome ga je Dionizije zauzeo. Područje Milea je važno kao mjesto gdje su Rimljani pod Gajem Duilijem ostvarili svoju prvu pomorsku pobjedu nad Kartaginjanima (260. pne.).

Godine 36. pne. se kod Mile vodila još jedna velika bitka - ovaj put u rimskom građanskom ratu između Oktavijana i Seksta Pompeja. Završila je taktički neodlučno, ali Seksto nije mogao nadoknaditi gubitke, te je iste godine dokrajčen u bitci kod Nauloha. . 

Nakon pada Zapadnog rimskog carstva, pod Bizantincima je postalo prvo biskupsko sjedište na Siciliji. U 7. vijeku Milazzo su osvojili Arapi i sagradili prvi zamak. Fridrik II. Hohenstaufovac ga je dogradio i napravio lovište. Zamak je ponovno dograđen pod Karlom V.

Milazzo je mjesto gdje su Austrija i Španjolska vodili bitku godine 1718. te mjesto gdje je 1860. Giuseppe Garibaldi vodio Bitku protiv Kraljevine dviju Sicilija za vrijeme Pohoda hiljade.

## Znamenitosti
* Castello di Milazzo
* Crkva Sv. Antuna Padovanskog u stijenu
* Svetište sv. Franje od Paole

## Transport
Luka Milazzo je polazište za trajekte koji plove prema Eolskim Otocima i Napulju.

## Reference
Atal I

**Atal I** (), poznat po nadimkom ***Soter*** (, "Spasitelj"; 269.&nbsp;pne. – 197.&nbsp;pne.) ke bio vladar, a kasnije i kralj Pergama, od 241&nbsp;pne. do 197.&nbsp;pne. Bio je rođak i usvojeni sin prethodnog vladara Eumena I, odnosno prvi član Atalidske dinastije koji se proglasio kraljem (238.&nbsp;pne.) Bio je sin Atala i Antiohide, seleukidske sirijske princeze.

Atal je poznat po tome što je izvojevao veliku pobjedu nad Galaćanima - keltskim plemenima koja su se bila iz Trakije naselila u Maloj Aziji, te pljačkala, pustošila i ucjenjivala maloazijske države i polise. Pobjeda, koja je inspirirala znamenitu statuu Gal na samrti, Atalu je dala nadimak "Soter" (spasitelj). Atal je kasnije postao poznat i kao vjeran i efikasan saveznik Rimljana te po ulozi koju je igrao u prvom i drugom makedonskom ratu boreći se protiv Filipa V. Vodio je brojne pomorske operacije protiv makedonskih ciljeva na Egeju, anektiravši Pergamu otoke Eginu u prvom i Andros u drugom makedonskom ratu.

Umro je godine 197. pne. nedugo prije završetka drugog makedonskog rata, u dobi od 72 godine, nekoliko mjeseci nakon što je doživio moždani udar obraćajući se beotijskom ratnom vijeću. Imao je sretan porodični život sa suprugom i četiri sina. Naslijedio ga je sin Eumen II.

## Reference
Rimska valuta

**Rimski novac** u upotrebi tokom većeg dijela trajanja Rimske Republike i kasnije, u zapadnom dijelu Rimskog Carstva bio je izrađen od metala i imao nekoliko denominacija.

Vrijednost denominacije vezivala se uglavnom za vrijednost metala od kojeg je bila izrađena:

* aureus (od zlata)
* denarius (od srebra)
* sestertius (sestercij, sesterac, od bronze)
* dupondius (od bronze)
* as (od bakra)

Ovaj novac bio je u potrebi od III stoljeća pne. pa sve do III stoljeća. Kasnije, iako su ovi i dalje bili prihvaćeni kao sredstvo plaćanja, u kolonijama pod grčkim uticajem kovao se poseban novac od “običnog” metala i srebra u različitim denominacijama pod nazivom grčki imperijalni novac ili rimski provincijski novac.

U III stoljeću, denarius je zamijenio dvostruki denarius, danas poznat i kao “antoninianus” ili “radiate”. Dioklecijan je sproveo monetarnu reformu nakon koje su bili u potrebi “argenteus” (srebro) i “follis” (pozlaćena bronza). Kasnije su upotrebi uglavnom bili zlatnici i novčići od bronze u manjim denominacijama i važili su sve do pada Zapadnog Rimskog Carstva.

Zanimljivo je kako je latinski naziv denarius preživio vijekove i u različitim oblicima usvojen od drugih naroda: u Francuskoj je *denier* naziv za novčić, *dinar* kod Arabljana je često naziv nacionalne valute kao i u bivšoj Jugoslaviji i sadašnjoj Srbiji; Makedonci imaju *denar*; kod Italijana *denaro* je novac kod Španaca to je *dinero* itd.

Evo nekoliko primjera sa vjerovatnim iznosima plata i cijena oko III stoljeća:

- Plata radnika na farmi, oko 400 asa 
- Plata učitelja, po učeniku, oko 800 asa 
- Usluga brijača/frizera, oko 32 asa 
- 1&nbsp;kg svinjetine, oko 380 asa 
- 1&nbsp;kg grožđa, oko 32 asa

Odnos vrijednosti različitih denominacija:

1 zlatni aureus = 2 zlatna kvinarija (quinarii) = 25 srebrnih denariusa = 50 srebrnih kvinarija = 100 bronzanih sestercija = 200 bronzanih dupondija (dupondii) = 400 bakarnih asa = 800 bakarnih semiza (semisses) = 1600 bakarnih kvadrana (quadrans).
 
Ovdje treba obratiti pažnju na činjenicu da su u okviru nekoliko monetarnih reformi mijenjani težina kovanica i samim tim i njihova vrijednost u odnosu na druge. Takođe su bili različiti i prikazi utisnuti na novčićima. Evo relativnog pregleda:

## Vanjske veze

* Cijene i plate u Starom Rimu
Kios

**Kios** (na grčkom **Kιος**; latinizovano kao *Cius*) je stari grčki grad koji leži na obalama Propontisa (današnje Mramorno more), sa dugom istorijom. Pominju ga Homer, Aristotel i Strabon. Grad je bio smešten nedaleko od modernog turskog grada Gemlik.

Osnovali su ga kolonisti iz Mileta. Za vrijeme perzijske vlasti u njemu je stolovala dinastija lokalnih vladara čiji je prvi predstavnik Ariobarzan I od Kiosa, od koja će poslije postati vladarima Pontskog Kraljevstva. Grad se kasnije priključio Etolskom savezu, da bi ga poslije opustošio Filip V Makedonski. Bitinija|Bitinijski kralj Prusija I ga je obnovio i nazvao po sebi. Poslije je stekao veliko bogatstvo kao krajnje odredište Puta svile.

1920-ih su grčke izbjeglice iz Male Azije su po njemu nazvali naselje Nea Kios u današnjoj grčkoj prefekturi Argolida.
Tisa (razvrstavanje)

**Tisa** može značiti:

* Tisa, rijeka, lijeva pritoka Dunava
* Tisa (biljka), biljka iz porodice Taxaceae
Hebefrena shizofrenija

**Hebefrena shizofrenija** je oblik shizofrenije koji se označava kao radikalni, nuklearni oblik shizofrenije koji je najbliži Kraepelinovoj karakterizaciji ovog poremećaja (*dementia praecox*). Riječ potiče od grčkih riječi *hebos*-dječak i *phrenos*-duša.

Hebefrena forma ima rani početak nakon puberteta. Javlja se između 15. i 25. godine života. Upadljive su afektivne promjene. Karakteriše se izraženom regresijom i dezinhibiranim, dezorganizovanim djetinjastim, neodgovornim, obesnim i bizarnim ponašanjem, kao i manirizmima, sklonosti neumjesnim šalama i okupiranosti filozofskim temama. Emocionalne reakcije su neadekvatne i promjenljive, često praćene smijanjem i kikotanjem bez vidljivog razloga, bizarnim grimasiranjem. Raspoloženje je povišeno i neprimjereno, mišljenje je dezorganizovano, a govor nekoherentan. Javlja se težnja ka socijalnoj izolaciji. Držanje se opisuje kao luckasto, blesasto. 

Može početi postepeno sa izraženim negativnim simptomima ili akutno i perakutno u obliku halucinatorno-paranoidnog sindroma sa fenomenima depersonalizacije i derealizacije. Sumanutosti i halucinacije su prolazne i fragmentirane. Simptomi se mogu javiti bez uočljivog povoda, zatim u toku toksoinfektivnih oboljenja ili psihoreaktivno. 
Prognoza je obično loša zbog brzog razvoja negativnih simptoma, naročito zaravnjenog afekta i gubitka volje, što brzo dovodi do najdublje dezintegracije. Dijagnisticira se samo u adolescenata i mladih odraslih osoba, uz kontinuirano posmatranje u trajanju od dva do tri mjeseca. Naziva se još i *dezorganizirana shizofrenija* (DSM-IV).
Nediferencirana shizofrenija

**Nediferencirana shizofrenija** je oblik koji ispunjava kriterijume shizofrenije, ali se ne može svrstati u ostale podtipove bolesti (F20.0-F20.2), ili ima obilježja više od jednog podtipa, gdje jasno ne preovladava određeni skup dijagnostičkih kriterija. Dijagnozu treba koristiti tek poslije neuspješnog pokušaja da se poremećaj klasifikuje u jednu od ostale tri podkategorije.
Naziva se i *atipičnom shizofrenijom*.

## Povezano
* Paranoidna shizofrenija
* Shizofrenija